《寄方仲远山人初识兼简刘真白空不空上人》
元代·叶颙

一见丰标许不凡，齐梁声律晋清谈。淡如凉月生岩树，莹似骊珠映石潭。

二子形容尤酝藉，独夫鬓发已䰐鬖。何当共访烟霞子，共话前三与后三。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。